**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Sci-fi svet Julesa Vernea**

**Stručný popis akcie:** Interaktívne podujatie, ktoré predstaví život a dielo najprekladanejšieho francúzskeho spisovateľa Julesa Vernea. Okrem základných informácií o jeho živote sa žiaci dozvedia aj rôzne kuriozity a zaujímavosti o ňom. Podujatie sprevádza hudba z obdobia, v ktorom Jules Verne žil a tvoril.

**Názov akcie: Spoznaj svoju knižnicu**

**Stručný popis čitateľskej akcie:** Interaktívne podujatie je zamerané na spoznávanie (nielen) našej knižnice, jej funkcie a poslania. Žiaci sa na ňom dozvedia aj o členení knižničného systému v Slovenskej republike. Naučia sa pracovať s on-line katalógom a vyskúšajú si aj vyhľadávanie kníh v knižničnom fonde.

**Názov akcie: Dobre vedieť**

**Stručný popis akcie:** Ide ovedomostný kvíz, ktorý je inšpirovaný populárnou televíznou reláciou a ktorý preverí vedomosti žiakov z prírodovedných predmetov. Kvízové otázky čerpáme z rovnomennej knihy *Dobre vedieť*, v ktorej sú nielen spracované otázky z relácie TV Markíza, ale aj prezentované niektoré z vykonaných pokusov.

**Vypracovala:**

*Mgr. Miroslava Melicherčíková (10. 09. 2024)*

*Hornonitrianska knižnica v Prievidzi*

*Záhradnícka 21*

*971 01 Prievidza*

*Tel.: 0901/918 838*

*E-mail:* *sluzby@hnkpd.sk*